གར་དབང་དྲུག་པ་དཔལ་ལྡན་ཆོས་ཀྱི་དབང་ཕྱུག་རྡོ་རྗེ་དགའ་བ་དོན་ཀུན་་་་་་་
ཡོངས་སུ་གྲུབ་པ་ཕྱོགས་ལས་རྣམ་རྒྱལ་བ་ནི་འབྲི་ཁུང་གཞོའི་ལུང་པ་སྤྲོ་ལུང་ཞེས་པར།
ཡབ་འབྲི་གུང་ཆོས་རྒྱལ་ཕུན་ཚོགས་དང༌། ཡུམ་ལོང་མོ་གཟའ་གཡང་འགུགས་གཉིས་ཀྱི་སྲས་
མམ་
་་་་
247

རྗེ་འདི་པའི་གསུང་ལས་སྐྱེས་པའི་བུ་སློབ་རྣམས་ཀྱི་
སུ་ཤིང་སྤྲེལ་ཧོར་ཟླ་དགུ་པའི་གནམ་གང་གི་ཐོ་རངས་སུ་དགེ་བའི་ལྟས་དུ་མ་དང་བཅས་སྐུ་་་
འཁྲུངས། དགུང་ལོ་ལྔ་བཞེས་པར་གྲོག་སྣར་རྗེ་དབང་ཕྱུག་རྡོ་རྗེས་ངོས་འཛིན་མཛད། གཙུག་
ཕུད་དོར། དཔལ་ལྡན་གར་དབང་ཆོས་ཀྱི་དབང་ཕྱུག་གི་མཚན་དང་། རྒྱལ་བ་ཀུན་དངོས་
དཔལ་ལྡན་བླ་མ་མཆོག་སོགས་ཀྱི་བརྟན་བཞུགས་གནང་། རྗེ་ཡབ་སྲས་ལྷན་རྒྱས་བདེ་ཆེན་
ཡངས་པ་ཅན་དུ་ཕེབས། ཞྭ་དམར་གྱི་ཅོད་པན་གསོལ་ཏེ་སེང་གེའི་ཁྲིར་མངའ་གསོལ་བར་
མཛད༑ མཚུར་ཕུར་ཕེབས་རྒྱལ་བའི་དབང་པོའི་དྲུང་ནས་དབང་ལུང་འགའ་རེ་ཞུས། ལྷན་
རྒྱས་གངས་དཀར་དུ་སྤྱན་དྲངས་འབུལ་ཞབས་རྒྱ་ཆེར་ཕུལ། ཡར་སྟོད་དཔོན་ཆེན། ཀརྨ་སྲོང་
བཙན་ཚངས་པ་ཡབ་སྲས། སྡེ་པ་འཕྱང་རྒྱས་པ་སྟོབས་རྒྱལ་མཆེད་རྣམས་ཀྱིས་སྤྱན་དྲངས།
དྭགས་པོ་བཤད་སྒྲུབ་གླིང་སོགས་ནས་གདན་ས་ཐེལ་དུ་ཕེབས་གསེར་ཁྲིར་མངའ་གསོལ་འབྲི་་
ང་པདྨ་གླིང་དུ་བཅད་རྒྱ་གནང་སྐབས་ཚེ་དཔག་མེད་ཞལ་གཟིགས་གནས་བསྟོད་མཛད།
ལུང་དུ་སྟག་ལུང་དཔོན་ས་རིན་ཆེན་དཔལ་མོས་བརྒྱ་འབུལ་བཤམས་དུས་མེ་ཏོག་གི་ཆར་་
བབས༑ འབྲི་ཁུང་ཐེལ་གྱི་གནས་མཇལ་གནང་། བྲག་དཀར་ལྷ་ཆུའི་གནས་མཇལ་མཛད་དེ་
རིམ་པར་ཕེབས་རྩེ་ལྷ་སྒང་དུ་རྗེ་དགུ་པ་མཇལ་དབང་ལུང་འགའ་རེ་ཞུས། ལྷན་རྒྱས་ལྟ་བ་ཚལ་
ཁུང་དུ་ཕེབས། སྦྲུལ་ལོ་གྲོ་བཞིན་ཅན་གྱི་ཚེས་བཅུ་གཅིག་གི་ཉིན་ཐུབ་བསྟན་ཉིན་བྱེད་གླིང་གི་
འདུས་སྡེ་བཙུགས། » ལྷན་རྒྱས་རྒྱ་ལ་སེང་གཏམ་ཏུ་ཕེབས་སློབ་དཔོན་གྱི་ཞབས་རྗེས་སོགས་
མཇལ་རྒྱལ་བའི་དབང་པོས་ཕྱག་རྗེས་དང་རྗེ་ཉིད་ཀྱིས་ཞབས་རྗེས་ཕེབས། རྣམ་ཐོས་ཚལ་དུ་
རྗེ་བརྒྱད་པའི་གསུང་འབུམ་ལུང་ཞུས།
རྗེ་ཉིད་དགུང་ལོ་བཅུ་གཅིག་གི་ལོར་ཕྲག་སྒྲུབ་སྡེར་ཕེབས། རྒྱལ་བའི་དབང་པོའི་དྲུང་
ནས་བཀའ་ཆོས་མང་དུ་ཞུས། ལྷན་རྒྱས་ནས་ཙཱ་གོང་གི་གནས་མཇལ་མཛད། དགའ་ལྡན་མ་
མོར་ཕེབས་ཚེས་བཅུའི་འཆམས་དང་སྨོན་ལམ་སོགས་མཛད། བཤད་སྒྲུབ་གླིང་དུ་ཕེབས། སྤྲུལ་
པའི་བྱེའུ་ཞིག་དང་དྲིས་ལན་མཛད་དོ། །རབ་བརྟན་གླིང་དང་ཁྲ་མོ་བྲག་བརྒྱུད་སྐུ་རབ་ཏུ་
ཕེབས༑ ཡོངས་འཛིན་རྣམ་རྒྱལ་གྲགས་པར་ཆོས་འབྲེལ་ཞུས། དྭགས་ལྷ་སྒམ་པོར་ཕེབས།
འཇའ་སྤྲིན་འཁྲིགས། : སྐུ་འདྲ་མཐོང་བ་དོན་ལྡན་གྱིས་དབུ་ཞྭ་ཕུད་པ་དང་ཁྲི་ནས་འཕག་པ་
248
མམ་

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ། བཀའ་བརྒྱུད་གསེར་ཕྲེང།
སོགས་ངོ་མཚར་བའི་ལྟས་དུ་མ་བྱུང༌།
ཡར་སྟོད་གཡམ་བཟང་དུ་ཕེབས་དཔལ་ལྷ་མོའི་སྐུ་
འབག་ལ་བཀའ་བསྒོ་སོགས་མཛད། དགའ་ཚལ་གཞུང་ལུགས་གླིང་པ་སོགས་ཀྱིས་ཆོས་ཀྱི་གླེང་
སློང་ཞུས་པས་མཁས་པ་ཀུན་གྱིས་གུས་པས་ཞབས་ལ་བཏུགས། སྤྲེལ་ལོ་དབོ་ཟླའི་ཉེར་བདུན་
ལ་ཁམས་ནས་སི་ཏུ་སྤྲུལ་པའི་སྐུ་ཆོས་ཀྱི་རྒྱལ་མཚན་ཕེབས་པས་མཇལ། འབུལ་ཆེན་ཕུལ་བར་
བཀའ་ཆོས་སོགས་གནང༌། སྐྱེས་མཆོག་གཙུག་ལག་རྒྱ་མཚོ་དཔོན་སློབ་རྣམས་ཀྱིས་ཆིབས་བསུ་
བཅས་སྲས་མཁར་དུ་ཕེབས། གྲོ་བོ་ལུང་སོགས་ཞབས་ཀྱིས་བཅག་གཉའ་གཉའ་ཕུག་ཏུ་སྐུ་
མཚམས་མཛད། རྒྱལ་བའི་དབང་པོ་དབང་ཕྱུག་རྡོ་རྗེ་ཞལ་གཟིགས། གསུང་འགུར་སོགས་
མཛད༑ གཙང་སྡེ་སྲིད་ཀྱིས་སྤྱན་དྲངས་ཏེ། ལྷ་ལུང་། སྣ་དཀར་རྩེ། ར་ལུང༌་། དཔལ་འཁོར་ཆོས་
སྡེ་རྣམས་སུ་རིམ་པར་ཕེབས་པར་འབེལ་གཏམ་དང་བཀའ་ཆོས་ཀྱིས་ཀུན་ངོ་མཚར་བ་གནང་།
ཉིན་གླིང་འདུས་པའི་དབུས་སུ་ཚད་མ་རྣམས་འགྲེལ་གྱི་ལྗགས་བཤད་མཛད། ཀོང་པོའི་ཇ་པས་
བརྒྱ་འབུལ་ཕུལ་དབུ་ཞྭ་བཞེས་པར་འཇའ་ཚོན་གྱི་བླ་རེ་བྲེས། ཁྱུང་རྩེར་ཕེབས་དེར་ཡང་རིག་
ལུང་མང་པོ་གནང་། ཞྭ་ལུ་སྣར་ཐང་སོགས་བརྒྱུད་བསམ་འགྲུབ་རྩེར་ཕེབས། སྡེ་པས་མི་ཕྱེད་
པའི་དད་པ་ཐོབ། སོག་པོའི་གནས་མཇལ་དང་། སྟག་རྣ་དང༌། ཐོབ་རྒྱལ་དུ་ཕེབས་ཆོས་ར་རིག་
ལུང་བཀའ་ཆོས་སོགས་རྒྱ་ཆེར་གནང༌། ལྷ་ཕུ་རྫོང་སར་དུ་ཚད་མདོ་དང་འདུལ་བ་དང་མངོན་
པ་ལ་ལྗགས་བཤད་མཛད། ཟབ་ཕུའི་གནས་གཟིགས་པས་འཇའ་ཚོན་འཁྲིགས་པ་སོགས་ངོ་
མཚར་བའི་ལྟས་མང་པོ་ཤར་གསེར་མདོག་ཅན་དང་། པ་ནམ་དུ་ཕེབས་མངོན་རྟོག་རྒྱན་གྱི་
ལྗགས་བཤད་གནང༌། གཞུང་མང་པོ་ཐུགས་ལ་འཛིན་པ་ཚོགས་རྒྱུགས་སྤྲད་དེ། ཇི་སྐད་དུ། ཉམ་
ཆུང་བདག་གིས་བཟུང་བའི་རིམ་པ་ལ། །དབུ་མ་རྩ་ཤེའི་འགྲེལ་པ་ཚིག་གསལ་དང༌། །དབུ་མ་
འཇུག་པ་རང་འགྲེལ་དང་བཅས་པ། །རྒྱ་རོལ་ཉི་སྣང་འགྲེལ་པ་དོན་གསལ་དང༌། །རྒྱུད་བླ་མདོ་
སྡེ་རྒྱན་གྱི་འགྲེལ་པ་རྣམས། །ཤེས་ཕྱིན་ཕྱོགས་ཀྱི་བཟུང་བའི་རིམ་པའོ། །འདུལ་བ་རྒྱ་ཆེར་
འགྲེལ་དང་རང་འགྲེལ་དང་། །འོད་ལྡན་དང་ནི་འདུལ་བའི་ལུང་རྣམས་ཏེ། །འདི་རྣམས་འདུལ་
བའི་ཕྱོགས་ཀྱི་གཟུང་བའི་རིམ། །མཛོད་ཀྱི་རང་འགྲེལ་གཞོན་ནུ་རྣམ་རོལ་དང༌། །ཀུན་བཏུས་
ཕུང་ལྔའི་རབ་བྱེད་མངོན་པའོ། །ཡན་ལག་བསྟན་བཅོས་བཞི་དང་རིགས་ཐིག་འགྲེལ། །རང་
མ་ས་་་ད་ར་
ས
249

རྗེ་འདི་པའི་གསུང་ལས་སྐྱེས་པའི་བུ་སློབ་རྣམས་ཀྱི་སྐོར།
འགྲེལ་རིགས་གཞུང་རྒྱ་མཚོ་ཚད་མའི་སྐོར། །གསོ་རིག་ཕྱོགས་ལ་རགས་པའི་རིམ་པ་དང༌། །སྒྲ་
ཡི་རིག་པ་ཆ་བསགས་མདོ་དང་ནི། །བཟོ་རིག་བསྟན་བཅོས་ཉི་མའི་མེ་ལོང་དང། །ནང་དོན་
རང་འགྲེལ་འགྲེལ་པ་དོན་གསལ་དང་། །འགྲེལ་ཆེན་དྲི་མེད་འོད་དང་སྤྱོད་བསྡུས་ཏེ། །དེ་ལྟར་
སྡེ་ཚན་སུམ་ཅུ་རྩ་གཅིག་རྣམས། །ད་ལྟ་ལྕེ་ལ་བླངས་ཤིང་གསལ་བར་བདོག །ད་ནི་ཕལ་ཆེར་
སོང་བའི་རིམ་པ་བརྗོད། །སློབ་དཔོན་དུལ་བ་ལྷ་ཡིས་མཛད་པ་ཡི། །རིགས་ཐིག་འགྲེལ་དང་
རྣམ་ངེས་འགྲེལ་པ་དང་། །ས་པཎ་གྱིས་མཛད་རིགས་གཏེར་རང་འགྲེལ་དང༌། །ཤཱཀ་མཆོག་
གིས་མཛད་སྡེ་བདུན་ངག་མཚོ་དང༌། །དར་མ་རིན་ཆེན་གྱིས་མཛད་ཚད་མའི་འགྲེལ། །དེ་
རྣམས་ཕལ་ཆེར་སོང་བ་ཚད་མའི་སྐོར། །སྡོམ་གསུམ་འགྲེལ་པ་དགའ་གདོང་གྱིས་མཛད་
སོགས༑ །བལྟས་པའི་རབས་ལ་བརྗོད་ཀྱིས་མི་ལངས་སོ། །ཞེས་པ་རང་ལོ་བཅུ་དྲུག་གི་ཐོག་ཏུ་
བྲིས་པའོ་ཞེས་འབྱུང༌། །དཔལ་འཁོར་ཆོས་སྡེ་ནས་རྐྱང་འདུར་དང་། །བྱ་གཤོང་། ཐུབ་བསྟན།
བཀྲ་ཤིས་ལྷུན་པོ། གསེར་མདོག་ཅན། གྲྭ་ཚང་ཆེན་མོ། གསུང་རབ་གླིང་པ་འབྲས་ཡུལ་སྐྱེད་ཚལ་
རྣམས་ཀྱི་དགེ་བཤེས་མཁས་པ་རྣམས་བསྡུས་པའི་དབུས་སུ་རྗེ་ཉིད་ཀྱིས་ཐོག་མར་འདུལ་བ་ལ་
དམ་བཅའ་འཇོག་པར་མཛད་ནས་ཉིན་ཞག་འགའ་ཞིག་ལ་རིགས་ལུང་ཁོ་ནས་དུས་འདའ་་་་་
བར་མཛད་པས་མཁས་པའི་གྲགས་པསཁྱབ། དེ་ཐམས་ཅད་ཀྱིས་ཐུན་མོང་མིན་པའི་དད་པ་
ཐོབ༑ འདི་པས་ལྟ་བ་རྗེ་བརྒྱད་པས་བཞེད་པའི་ཐལ་འགྱུར་བཞེད་ནའང་ཐལ་རྐྱང་ཙམ་ནི་མི་
བཞེད་དོ། །སྨན་རིའི་བོན་པོ་བཅུ་གསུམ་ཙམ་རྩོད་པར་བྱུང་བ་ལ་གཞན་གྱིས་ལན་བྱེད་མ་ཤེས་
པར་དེ་དང་བསྟུན་པའི་ལུང་རིགས་ཀྱིས་དད་པར་བྱས་པས་ཞབས་སྤྱི་བོར་བླངས། མི་བསྐྱོད་
ཞབས་ཞལ་གཟིགས་པས། ཉམ་ཆུང་དགའ་བའི་བན་ཆུང་ཆོས་དབང་ང་། །ཞེས་སོགས་ཀྱི་
ཚིགས་བཅད་འགའ་ཞིག་གསུངས། ཕྱི་ནང་གི་དབྱེ་བ་སོགས་བསྟན་བཅོས་འགའ་རེ་མཛད།
དགུང་ལོ་བཅུ་དྲུག་དེར་སྐུ་ན་ཕྲ་བས་དྲུང་སྐོར་རྣམས་ཀྱིས་བཤོལ་ཀྱང་མ་གསན་པར་བྱང་་་་་
ངམ་རིང་དུ་གྲ་སྐོར་ལ་ཕེབས། མང་འགྱེད་རྒྱས་པར་ཞུས། རྣམ་འགྲེལ་དང༌། མངོན་རྒྱན།
མངོན་པ་གོང་མ། འདུལ་བ། རིགས་གཏེར། སྡོམ་གསུམ། རྩ་ཤེས། འཇུག་པ། རྒྱུད་བླ། མདོ་སྡེ་
རྒྱན༑ མངོན་པ་མཛོད། སྤྱོད་འཇུག་དུས་འཁོར་སོགས་ལ་ཉི་མ་གཉིས་གསུམ་རེ་ལྗགས་བཤད་
250

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བཀའ་བརྒྱུད་གསེར་ཕྲེང་།
གནང་། ཚད་མ་ཀུན་བཏུས་ལ་བཤད་པའི་འཕྲོ་འཇོགས་པར་མཛད། གནས་དེར་འཇམ་
དཔལ་དབྱངས་མ་ཕམ་མགོན་པོའི་རྣམ་པ་ཅན་ཞལ་གཟིགས་པས། མཁྱེན་རབ་ཐུགས་རྗེ་
སོགས་བསྟོད་པ་མཛད། . ཡང་ཕྱི་ཉིན་འཇམ་དབྱངས་དེ་ཉིད་ཤཱཀྱ་ཐུབ་པའི་རྣམ་པ་ཅན་དུ་
ཞལ་གཟིགས་པས། ངེས་ལེགས་རིན་ཆེན་གླིང་དུ་འཁྲིད་པ་ཡི་སོགས་བསྟོད་པ་མཛད། དེའི་ཕྱི་
འཕགས་པ་ཀུན་གྱིས་རབ་ཏུ་
ཉིན་འཇམ་དབྱངས་དེ་ཉིད་སྒྲོལ་མའི་རྣམ་པར་སྣང་བ་ལ།
བསྔགས་བྱས་ཀྱང་། །སོགས་བསྟོད་པ་མཛད། འཇམ་དབྱངས་དེ་ཉིད་དབྱངས་ཅན་མའི་རྣམ་
པར་མཇལ་བ་ལ། དེ་བཞིན་གཤེགས་པའི་ཡན་ལག་དྲུག་ཅུའི་དབྱངས། །སོགས་བསྟོད་པ་
མཛད། ཡང་འཇམ་དབྱངས་དེ་ཉིད་སྤྱན་རས་གཟིགས་ཀྱི་རྣམ་པར་གཟིགས་པ་ལ། གཞན་གྱི་
དོན་ཕྱིར་བྱང་ཆུབ་སེམས་བསྐྱེད་ནས། །སོགས་བསྟོད་པ་མཛད།
བཅུའི་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་ཞལ་གཟིགས་པས།
ཡང་འཛམ་དཔལ་
ཕྱོགས་བཅུའི་རྒྱལ་བ་ཀུན་གྱི་མཁྱེན་པའི་གཏེར། །སོགས་ཀྱི་བསྟོད་པ་མཛད། ཡང་འཇམ་
དཔལ་དེ་ཉིད་སངས་རྒྱས་སྨན་པའི་རྒྱལ་པོར་སྣང་བ་ལ། དེ་བཞིན་གཤེགས་པའི་ཡེ་ཤེས་སྐུ་
དང་ནི། །ཞེས་སོགས་བསྟོད་པ་མཛད། རང་གི་ཕྲེང་བ་མཐའ་དག་འཇམ་དཔལ་དུ་སྣང་བ་ལ།
སྙན་པ་ཕྱོགས་བཅུར་ཁྱབ་པའི་རྔ་སྒྲ་ལ། །ཞེས་སོགས་བསྟོད་པ་མཛད། ཡང་འཇམ་དཔལ་ཀུ་རུ་
ཀུལླེའི་རྣམ་པར་གཟིགས་པ་ལ། འཇིག་རྟེན་ཀུན་གྱི་དཔལ་དང་གྲགས་པ་དང༌། །ཞེས་སོགས་
བསྟོད་པ་མཛད། ཡང་འཇམ་དཔལ་རྡོ་རྗེ་རྣལ་འབྱོར་མའི་རྣམ་པར་མཇལ་བ་ལ། དེ་བཞིན་
གཤེགས་པའི་བདེ་སྟོང་ཡེ་ཤེས་ཏོག །ཞེས་སོགས་བསྟོད་པ་མཛད། ཡང་འཇམ་དཔལ་ཉིད་ཁྲོ་
རྒྱལ་རྟ་མགྲིན་དུ་སྣང་བ་ལ། དེ་བཞིན་གཤེགས་པ་ཀུན་གྱི་མཐུ་ནུས་ཀུན། །ཞེས་སོགས་བསྟོད་
པ་མཛད། ངམ་རིང་གི་དགེ་འདུན་ཐམས་ཅད་འཇམ་དཔལ་དུ་སྣང་བ་ལ། འཇམ་དབྱངས་
རོལ་པ་འགགས་མེད་ཤར་བ་ལས། །ཞེས་སོགས་བསྟོད་པ་མཛད་པའི་ཚེ། དེ་རྣམས་ཀྱིས་རིམ་པ་
ལྟར་ཕྱག་གཡས་པ་བརྐྱང་ཏེ། ཁྱོད་རང་གི་ཀུན་སྤྱོད་རྗེས་སུ་སྒྲོགས་པའི་གཏམ་དུ་གྱིས་ཤིག དེ་
བཞིན་དུ་ཡོན་ཏན་རྗེས་སུ་སྒྲོགས་པའི་སོགས་བཀའ་སྩལ་པར་གྱུར་ཏོ། །དེ་དག་ཉི་མ་རེ་རེ་
བཞིན་དུ་ཕྱི་མ་ཕྱི་མ་ལའོ། །
་
251
་

རྗེ་འདི་པའི་གསུང་ལས་སྐྱེས་པའི་བུ་སློབ་རྣམས་ཀྱི་སྐོར། ོ
དེ་ནས་ལྕགས་བྱི་གནམ་ལོ་གསར་ཚེས་ཀྱི་ཚེས་གཉིས་ལ་འཕགས་པ་རིན་པོ་ཆེ་སྐུ་་
འཁྲུངས་སར་ཕེབས་ས་འོག་ནས་རྗེ་བཙུན་མའི་ལི་སྐུ་ཞིག་ཐོན་པ་སོགས་ངོ་མཚར་བ་དུ་མ་་
བྱུང་༑ ངམ་རིང་རྫོང་དུ་ཕེབས་སྡེ་སྲིད་བྱང་བས་འབུལ་ཞབས་རྒྱ་ཆེར་བསྟབས། མྱུ་གུ་ལུང་
སོགས་ཀྱི་གནས་མཇལ་མཛད། མདོ་སྡེ་སྤྱི་རྣམ་བརྩམ་པའི་དབུ་ཚུགས། ས་སྐྱར་ཕེབས་ས་སྐྱ་
པཎྜིཏ་སྐུ་མདོག་དམར་གསལ་ཞིག་ཞལ་གཟིགས། གང་ལ་ཁྱོད་ཀྱི་དག་པ་དེ། །སོགས་བསྟོད་པ་
མཛད། ཕག་གྲུ་ཕུག་ཏུ་ཕེབ་དུས་ས་ཆེན་གྱི་གཙུག་ཏུ་འཁོན་དཀོན་མཆོག་རྒྱལ་པོ། སྙན་གོང་
གཡས་སུ་ས་པཎ། གཡོན་དུ་ཕག་གྲུ། པུས་མོ་གཡས་སུ་རྣམ་སྣང༌། གཡོན་དུ་རྗེ་བཙུན་གྲགས་
པས་མཚན་པ་ཞིག་གིས། མ་འོངས་མཁར་གྱི་མིང་ཅན་དུ། །ཁྱོད་ཀྱི་གཙུག་ལག་དར་བར་གོ །
ཞེས་སོགས་དང་། ཉེར་བརྒྱད་ཉིན། ཁྱོད་ཀྱི་དག་པའི་དག་པ་ལ། །ཞེས་སོགས་དང༌། ཡང་། རི་འ་
ཡི་ཐོག་མ་ལྡན་པ་ལས། །ཞེས་སོགས་ལུང་བསྟན་མང་པོ་གནང༌། དེར་མདོ་སྔགས་རིག་གནས་
སོགས་མ་བསླབས་པ་མང་པོ་ཡང་རྡོལ་ཤེས་སུ་གྱུར་ཏོ། །ལྷུན་པོ་རྩེར་ཕེབས་མང་པོ་ཞིག་ལ་
དགེ་འདུན་འདུ་ཆོག་གི་དབང་མཛད། ཆོ་གའང་གསར་བསྒྲིགས་གནང་སྣར་ཐང་དུ་བཀའ་
ཆེན་བཞི་དབུ་མ་དང་ལྔ་ཡི་ཐལ་ཕྲེང་ཐུགས་བརྩམ་མཛད། སྙན་ངག་དང་སྡེབ་སྦྱོར་གྱི་བཤད་
པ་གསན། སྡེ་པ་སྣར་ཐང་བས་ཞབས་པད་སྤྱི་བོར་བླངས། བསམ་འགྲུབ་རྩེར་ཕེབས། སྡེ་པར་
བཀའ་ཆོས་འགའ་རེ་གནང༌། འདུས་སྡེར་དགོངས་གཅིག་གི་ལྗགས་བཤད་གནང་། བཀྲ་ཤིས་
ལྷུན་པོའི་ཚོགས་དབུར་ཕེབས། གྲུབ་མཐའ་སྨྲ་བ་བཞིའི་ལྟ་བའི་གནས་ཚུལ་སོགས་བཤད་པས་
དེ་ཐམས་ཅད་ཟོལ་མེད་པའི་དད་པ་ཐོབ་བོ། །ཇོ་མོ་གངས་ཀྱི་གནས་མཇལ་གནང་ནས། ཡངས་
པ་ཅན་དུ་ཕེབས། ཚོགས་སུ་ཕྱག་ཆེན་ལྔ་ལྡན་གྱི་ཁྲིད་གནང་། གཙང་སྡེ་སྲིད་དང་སོག་པོའི་
བར་ཆིངས་མཛད། · · གནམ་མཚོར་ཕེབས་དུས་ཐང་ལྷས་མཆོད་རྫས་དུ་མས་མཆོད་པ་དང་
གནམ་མཚོའི་གཙུག་གི་ནོར་བུ་ཕུལ་བ་སོགས་ངོ་མཚར་བ་དུ་མ་བྱུང་། ཐང་ལྟར་དགེ་བསྙེན་གྱི་
གས་ཀྱི་སུམ་རིས་གནང་།
ཡངས་ཅན་
སྡོམ་པ་ཕོག ཡངས་ཅན་འདུས་སྡེར་དུས་འཁོར་དང་དགེ་འདུན་འདུ་ཆོག་གི་དབང་བསྐུར།